ຜູ້ຊ່ວຍ ຮອງລັດຖະມົນຕີ ​ການ​ຕ່າງປະ​ເທດ ສຫລ ໄປຢ້ຽມຢາມ ​ໄຕ້​ຫວັນ​
ທ່ານອາ​ເລັກ​ສ໌ ວອງ ໄດ້​ເດີນທາງ​ ໄປ​ໄຕ້​ຫວັນ​ ໃນ​ອາທິດ​ນີ້ ​ເພື່ອ​​ຢ້ຽ​ມຢາມ ປະ​ເທດ​ດັ່ງກ່າວ ​ຢ່າງ​ເປັນ​ທາງ​ການ ພາຍ​ໃຕ້​ກົດໝາຍ ເດີນທາງໄປໄຕ້​ຫວັນ ທີ່​ຫາກໍ່​ໄດ້​ຮັບ ​ການ​ອະນຸມັດ ​ຫວ່າງໝໍ່ໆມານີ້.
ຜູ້ຊ່ວຍຮອງລັດຖະມົນຕີກະຊວງການຕ່າງປະເທດສະຫະລັດ ທ່ານອາເລັກສ໌ ວອງ (Alex Wong) ໄດ້ເດີນທາງໄປໄຕ້ຫວັນໃນອາທິດນີ້ ເພື່ອທໍາການຢ້ຽມຢາມ ປະ ເທດດັ່ງກ່າວຢ່າງເປັນທາງການ ພາຍໃຕ້ກົດໝາຍກ່ຽວກັບໄຕ້ຫວັນ ທີ່ຫາກໍ່ໄດ້ຮັບ ການອະນຸມັດຫວ່າງໝໍ່ໆມານີ້ ການຢ້ຽມຢາມດັ່ງກ່າວ ໄດ້ມີຂຶ້ນໂດຍທີ່ບໍ່ໄດ້ມີການ ກ່າວປະນາມຢ່າງແຮງຈາກຈີນແຕ່ຢ່າງໃດ ກົດໝາຍກ່ຽວກັບໄຕ້ຫວັນ ໄດ້ຮັບການອະນຸມັດໃນວັນທີ 16 ມີນາ ຜ່ານມາເພື່ອສົ່ງ ເສີມໃຫ້ມີການເດີນທາງຢ້ຽມຢາມແບບເປັນທາງການເພີ້ມຂຶ້ນ ລະຫວ່າງ ໄຕ້ຫວັນ ແລະສະຫະລັດ ເຖິງແມ່ນວ່າຈະບໍ່ມີສາຍສໍາພັນທາງການທູດຢ່າງເປັນທາງການກໍ່ ຕາມ ໄຕ້ຫວັນທີ່ເປັນປະເທດປົກຄອງຕົນເອງແບບປະຊາທິປະໄຕນັ້ນ ຢາກຈະຂະ ຫຍາຍການພົວພັນກັບປະເທດອື່ນ ແຕ່ຈີນຜັດເຫັນວ່າໄຕ້ຫວັນເປັນສ່ວນນຶ່ງຂອງ ຜືນແຜ່ນດິນຂອງຕົນ ຊຶ່ງບໍ່ມີສິດທີ່ຈະມີສາຍສໍາພັນ ທາງການທູດກັບຕ່າງປະເທດ ສະນັ້ນ ຈີນໄດ້ຄັດຄ້ານຕໍ່ການອອກກົດໝາຍດັ່ງກ່າວໃນວັນພຸດຜ່ານມາ ເຫດການທີ່ໄດ້ຖືກເຜີຍແຜ່ທາງຂ່າວສານຫລາຍທີ່ສຸດຂອງທ່ານວອງໃນໄລຍະທີ່ທໍາການຢ້ຽມຢາມປະເທດດັ່ງກ່າວເປັນເວລາສາມວັນ ແລະໄດ້ສິ້ນສຸດລົງໃນວັນພະຫັດ ວານນີ້ ກໍຄືການກ່າວຄໍາປາໄສຂອງທ່ານຢູ່ສະພາການຄ້າອາເມຣິກັນ ໂດຍຢູ່ຄຽງ ຂ້າງຂອງປະທານາທິບໍດີໄຊ ອິງເວິນ (Tsai Ing-wen) ຢູ່ນະຄອນ ຫລວງໄທເປ ພວກນັກວິເຄາະເຫດການເວົ້າວ່າ ທ່ານວອງມີຊັ້ນຕໍ່າໂພດ ມັນຈຶ່ງບໍ່ພໍທີ່ຈະເຮັດໃຫ້ ເກີດການປະທ້ວງທີ່ເປັນຮູບການຄັດຄ້ານຈາກຈີນ ທ່ານລີວ ຢີ-ຈິອຸນ (Liu Yih-jiun) ອາຈານລັດຖະສາດ ທີ່ມະຫາວິທະຍາໄລ ໂຟກວາງ (Fo Guang) ໃນໄຕ້ຫວັນ ເວົ້າວ່າ "ສຸພາບບຸລຸດທີ່ມາໄຕ້ຫວັນເທື່ອນີ້, ຊັ້ນຂອງລາວ ບໍ່ສູງປານໃດ, ຂ້ອນຂ້າງໜຸ່ມອີກ" ທ່ານກ່າວເພີ້ມອີກວ່າ "ຂ້າພະເຈົ້າຄິດວ່າ ສໍາລັບ ທ່ານສຸພາບບຸລຸດຄົນນີ້ແລ້ວ ມັນເປັນການພົວພັນທີ່ເປັນສັນຍາລັກ ຫລາຍກວ່າການ ພົວພັນ ທີ່ມີຄວາມສໍາຄັນຫລາຍ "